Ndure langt bak på 100-meterfinalen
Jaysuma Ndure løp finalen i bane 1. Han kom i mål med tiden 10,35 sekunder. Det holdt til 6. plass. Det ble en tyvstart, før finalen kom i gang. Nascimento trodde han var disket og var i ferd med å ta av seg startnummeret, men portugiseren fikk løpe finalen. Britiske James Dasaolu vant på 10,06. Han vant foran franskmannen Christophe Lemaitre, som passerte målstreken etter 10,13 sekunder.Harry Aikines-Aryeetey og Dwain Chambers bidro sammen med vinneren til stor britisk dominans, førstnevnte tok bronse, mens Chambers ble nummer fire. Ndure hadde den femte beste tiden i semifinalen, han krysset mållinjen etter 10,23 sekunder. Hans heat hadde medvind (0,6), i motsetning til de to andre som hadde motvind (0,8 og 1,1).Den norske sprinteren har personlig rekord på 100 meter på 9,99 sekunder. Det er også norsk rekord på distansen. Usain Bolt var på tribunen i Zürich onsdag, og så herrene løpe 100-meteren. Bolt satte verdensrekord på 100 meter under VM i Berlin i 2009, da han løp på utrolige 9,58 sekunder, nesten ett sekund raskere enn Ndure løp EM-finalen på onsdag kveld. Ndure tok EM-bronse på 100-meteren i Helsinki i 2012. Det er hans eneste internasjonale medalje individuelt, så langt.
Jaysuma Ndure (30) var sjanseløs på medalje, og ble nummer seks på 100-meteren i EM.